ອົງການ TI ນຳເຜີຍແຜ່ ດັດຊະນີ ສໍ້ລາດບັງຫຼວງ ປີ 2012 (ວີດິໂອ)
ອົງການຄວາມ​ໂປ່​ງ​ໃສນາໆ​ຊາດ ຫລື Tranparency International ​​ໄດ້​ພິມ​ເຜີຍ​ແຜ່ໃນ​ວັນ​ພຸດ​ມື້​ນີ້​ ດັດຊະນີກ່ຽວ​ກັບ​ການ​ສໍ້​ລາດ​ບັງ​ຫຼວງ ປີ 2012.
ອົງການຕໍ່ຕ້ານການສໍ້ລາດບັງຫລວງຂອງໂລກ ໄດ້ຮຽກຮ້ອງໃຫ້ ລະມັດ ລະວັງ ຕໍ່ອັນທີ່ທາງອົງການດັ່ງກ່າວເອີ້ນວ່າ ການຮັບສິນ ບົນ ການໃຊ້ອໍານາດເຖື່ອນ ແລະການຕໍ່ລອງກັນໃນທາງລັບ “ລະດັບສູງ” ຢູ່ໃນປະເທດຕ່າງໆໃນໂລກ ອົງການຄວາມໂປ່ງໃສນາໆຊາດ ຫລື Tranparency International ໄດ້ພິມເຜີຍແຜ່ໃນວັນພຸດມື້ນີ້ ດັດຊະນີກ່ຽວກັບການສໍ້ລາດບັງຫຼວງ ປີ 2012 ໂດຍຈັດລະດັບປະເທດຕ່າງໆ ດ້ວຍຄະແນນແຕ່ 0 ຫາ 100 ໂດຍອີງຕາມລະດັບການສໍ້ລາດບັງຫລວງ ການສຶກສາຂອງອົງການດັ່ງກ່າວ ໄດ້ຈັດໃຫ້ ປະເທດ Denmark, Finland ແລະ New Zealand ເປັນປະເທດ ທີ່ມີການສໍ້ລາດບັງ ຫລວງໜ້ອຍທີ່ສຸດໃນໂລກ ໂດຍໄດ້ຮັບ 90 ຄະແນນ ຕິດຕາມດ້ວຍ Sweden ທີ່ໄດ້ຮັບ 88 ຄະແນນ ປະເທດທີ່ສໍ້ລາດບັງຫລວງຫລາຍທີ່ສຸດ ຢູ່ໃນບັນຊີລາຍຊື່ກໍຄື Somalia, ເກົາຫຼີເໜືອ ແລະອັຟການິສ ຖານ ທີ່ໄດ້ຮັບ 8 ຄະແນນ Sudan 13 ຄະແນນ ແລະມຽນມາ 15 ຄະແນນ ສະຫະລັດ ໄດ້ຮັບ 73 ຄະແນນ ຈີນ 39 ຄະແນນ ແລະອີຣ່ານ 28 ຄະແນນ ທ່ານ Robin Hodess ຜູ້ອຳນວຍການຝ່າຍຄົ້ນຄົ້ວແລະສຶກສາຂອງ ກຸ່ມກ່າວວ່າ ດັດຊະນີ ນີ້ ສະແດງໃຫ້ພວກຜູ້ນໍາເຫັນວ່າ ບັນດານັກຊ່ຽວ ຊານແລະນັກທຸລະກິດ ເຫັນການສໍ້ລາດບັງຫລວງ ຢູ່ໃນປະເທດຂອງເຂົາເຈົ້າແບບໃດແລະຊ່ວຍເຮັດໃຫ້ເປັນທີ່ແນ່ນອນວ່າຄວນມີການເອົາ ຜິດຕໍ່ຜູ້ທີ່ມີຄວາມຮັບຜິດຊອບນັ້ນ ການສຶກສາດັ່ງກ່າວແມ່ນຮວບຮວມຂໍ້ມູນຈາກ 13 ແຫລ່ງ ຮວມທັງ ທະນາຄານພັດທະ ນາອາຟຣິກາ ທະນາຄານໂລກ ແລະອົງການສະພາເສດຖກິດໂລກ ປະທານອົງການຄວາມໂປ່ງໃສນາໆຊາດ ທ່ານ Huguette Labelle ຮຽກຮ້ອງໃຫ້ບັນ ດາລັດຖະບານຕ່າງໆ ຮວມເອົາມາດຕະການຕໍ່ຕ້ານການສໍ້ລາດບັງຫລວງ ເຂົ້າໃສ່ການຕັດສິນໃຈຂອງພວກເຂົາເຈົ້າໂດຍແນໃສ່ກົດລະບຽບການໃຫ້ກູ້ຢືມທາງການເມືອງ ການໃຊ້ຈ່າຍເງິນຂອງ ລັດຖະບານແບບໂປ່ງໃສ ແລະຮັບຜິດຊອບຕໍ່ສາທາລະນະ Singapore ໄດ້ຮັບ 57 ຄະແນນ Australia ໄດ້ຮັບ 85 ຄະແນນແລະຍີປຸ່ນ ໄດ້ 74 ຮວມທັງ New Zealand ເປັນປະເທດທີ່ມີການສໍ້ລາດບັງຫລວງໜ້ອຍທີ່ສຸດ ໃນເຂດເອເຊຍປະຊິຟິກ ສ່ວນລາວໄດ້ ຮັບ 21 ຄະແນນ ກໍາປູເຈຍ ໄດ້ 22 ຄະແນນ ທີ່ຕົກຢູ່ ເກືອບລາກ ທ້າຍຂອງບັນຊີລາຍຊື່ ເບິ່ງວີດິໂອກ່ຽວຂ້ອງເລື້ອງນີ້